LIETUVOS RESPUBLIKOS

ADMINISTRACINIŲ TEISĖS PAŽEIDIMŲ KODEKSO 17210 STRAIPSNIO PAKEITIMO

ĮSTATYMAS

2015 m. lapkričio 19 d. Nr. XII-2042

Vilnius

1 straipsnis. 17210 straipsnio pakeitimas

Pakeisti 17210 straipsnį ir jį išdėstyti taip:

„17210 straipsnis. Lietuvos Respublikos gyventojų pajamų mokesčio įstatyme nustatytos pažymų apie fiziniams asmenims išmokėtas sumas pateikimo tvarkos ir Lietuvos Respublikos gyventojų turto deklaravimo įstatyme nustatytų vardinių sąrašų pateikimo tvarkos pažeidimas

Lietuvos Respublikos gyventojų pajamų mokesčio įstatyme nustatytos pažymų apie fiziniams asmenims išmokėtas sumas pateikimo mokesčių administratoriui tvarkos pažeidimas –

užtraukia baudą įmonių, įstaigų, organizacijų vadovams bei fiziniams asmenims nuo vieno šimto keturiasdešimt keturių iki penkių šimtų septyniasdešimt devynių eurų.

Lietuvos Respublikos gyventojų turto deklaravimo įstatyme nurodytų asmenų vardinių sąrašų nepateikimas Valstybinei mokesčių inspekcijai ar pavėluotas pateikimas –

užtraukia baudą įmonių, įstaigų, organizacijų vadovams ir kitiems pareigūnams nuo vieno šimto keturiasdešimt keturių iki penkių šimtų septyniasdešimt devynių eurų.“

2 straipsnis. Įstatymo įsigaliojimas

Šis įstatymas įsigalioja 2016 m. sausio 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentė	Dalia Grybauskaitė